|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |  ……………..2021 nr  |
|  |  |

**Kasutusloa andmine (Kadastiku tn 45)**

**1. ASJAOLUD JA MENETLUSE KÄIK**

22.02.2021 ehitisregistri keskkonda laekus läbivaatamiseks Kadastiku tn 45 kinnistul rajatud ajutise päikeseelektrijaamapargi kasutusloa taotlus nr 2111371/03918. Kasutusloa taotluses on märgitud ajutise päikeseelektrijaamapargi kasutamiseks taotletav aeg – 25.03.2026. Taotlusele on lisatud ehitusprojekt „2010\_TP\_V02\_PV-elektrijaamade-projekt\_2020-11-30.asice“, projekteerija OÜ Kadaka Elekter, ning vajalik teostusdokumentatsioon (iga elektrijaama kohta elektripaigaldise kasutuseleõtule eelnev audit, teostusjoonised, vastavusdeklaratsioonid, ehuspäevikud, kaetud töö aktid, sedaistamisprotokollid, päikeseelektrijaamade hooldus- ja kasutusjuhend ning muud asjakohased dokumendid).

Kinnistule Kadastiku tn 45 (katastriüksuse tunnus 51106:001:0243) on paigaldatud 6 (50kW) ajutist päikeseenergia elektrijaama, millised moodustavad ühe päikeseelektrijaamapargi. Selle päikesepargile kuulub ka Kadastiku tn 45 kinnistul rajatud ajutine piirdeaed ja elektrivõrguga ühendatud maakaabelliinid. Liitumispunktid asuvad kõrval oleval kinnistul Kadastiku tn 45a (katastriüksuse tunnus 51106:001:0244).

Lõppenud ehitustööd teostatud ja vastavad 09.12.2020 antud ehitusloale nr 2012271/42138 ja ehitusloa menetluse raames kooskõlastatud ehitusprojektile. Ehitusloa menetluse raames ehitustööd olid kooskõlastatud Kadastiku tn 45a (katastriüksuse tunnus 51106:001:0244) kinnistu omaniku Waldchnep OÜ ja Ida-Virumaa Tööstusalade Arendus SA-ga.

Ehitusloa andmise raames Narva Linnavalitsus 09.12.2020 korraldusega nr 855-k otsustas jätta algatamata Kadastiku tn 45 kinnistule päikeseelektrijaamade rajamise keskkonnamõju hindamist.

01.03.2021 ehitisregistri keskkonnas, koduleht [www.ehr.ee](http://www.ehr.ee), on genereeritud kasutusloa eelnõu nr 2112371/04272, menetluse nr 249538 ning eelnõu suunatud ning Arhitektuuri- ja Linnaplaneerimise Ameti geodeesia spetsialistile kooskõlastamiseks. Samas Ehitisregistri keskkonnas arvamuse avaldamiseks ehitusdokumentatsioon oli suunatud tehnovõrkude valdajate poole: VKG Elektrivõrgud OÜ-le ja Gaasivõrgud AS-le.

Kõik kaasatud isikud hindasid Kadastiku tn 45 kinnistul rajatud ajutiste päikeseelektrijaamade nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtja ja tellija esindaja on allkirjastanud objekti ülevaatuse akti, milles osapooled kinnitavad, et: üle vaadatud tööd on lõpetatud, teostatud tööd vastavad projektile või tööde kirjeldustele ja muudatuskokkulepetele.

01.03.2021 ehitisregistri keskkonnas oli ka tehtud kaasamine kasutusloa menetlusse Kadastiku tn 45a (katastriüksuse tunnus 51106:001:0244) kinnistu omanikule Waldchnep OÜ-le ja Kadastiku Tööstuspargi arendajale Ida-Virumaa Tööstusalade Arendus SA-le. Teavitused oli edastatud äriühingutele e-äriregistri teabesüsteemis olevale e-postidele: info@waldchnep.ee ja info@ivia.ee vastavalt. Kõik kaasatud äriühingud kooskõlastasid lahenduse kasutusloa menetluses.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.

05.04.2021 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Kadastiku tn 45 kinnistul rajatud ajutise päikeseelektrijaamapargile kasutusloa andmisest keeldumise põhjused puuduvad ning võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Ehitusseadustiku § 54 lõike 3 punkti 2 kohaselt kasutusloa kõrvaltingimusena võib eelkõige sätestada kasutusloa kehtivuse tähtaja seoses ajutise ehitise lammutamise tähtajaga, mis ei või olla pikem kui viis aastat kasutusloa andmisest.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

3.1. Väljastada Kadastiku tn 45 (katastriüksuse tunnus 51106:001:0243) kinnistul rajatud ajutise päikeseelektrijaamapargile kasutusluba.

3.2. Kõrvaltingimusena määrata ajutise päikeseelektrijaamapargi (elektrijaamad ja piirdeaed) kasutusloa kehtivuse tähtaja kuni 25.03.2026 seoses ajutise päikeseelektrijaamapargi lammutamise tähtajaga 25.03.2026.

**4. RAKENDUSSÄTTED**

* 1. Korraldus jõustub seadusega sätestatud korras.
	2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär